《陆老师招同湛仲立酌流杯亭》
明代·李孙宸

为政风流羡我师，閒同秋郭步凉飔。亭非玄草经还授，山近朱明景自奇。

面面飞霞纷入酒，山山漱玉胜鸣丝。千秋沂水成孤赏，此日登临又一时。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。